‘The Voice SA’-sterre skitter op Top-20Soné Joubert en Tasché Burger (Foto: The Voice SA) Soné Joubert, The Voice SA se naaswenner, betree vandeesweek vir die eerste keer die Top-20 met ’n splinternuwe enkelsnit, “Dis nie ek nie”. Die musiekvideo van dié liedjie wat op 5 Oktober vrygestel is, staan alreeds op meer as 13 000 trefslae. Tasché Burger, wat dié kompetisie gewen het, is ook steeds op die lys met haar eerste enkelsnit, “Die een”, waarvan die musiekvideo verlede maand op Maroela Media bekendgestel is. Robbie Wessels en Appel klim die week en neem die nommer 5-posisie in met “Staan saam”, terwyl Bok van Blerk se “Was” vir die tweede week op die nommer een-posisie bly. In vandeesweek se Maroela Media Afrikaanse Top-20 is daar nege snitte wat styg en vyf wat daal. Daar is een nuwe lied wat die week se Top-20 betree en vyf wat onveranderd bly.